context: Norsk rallyprofil i livsfarlig nestenulykke: – Verste marerittet man kan oppleve
  FOTO: LEHTIKUVA / REUTERS Mads Østberg er sjokkert etter nestenulykken.
  Mads Østberg (t.h.) feirer en podiumplass tidligere i år.
  Den norske rallyføreren konkurrerer i disse dager under VM-runden i Tyskland. På en av fredagens etapper klarte han så vidt å unngå en ulykke.
  Det var VG som omtalte saken først.
  Da Østberg kjørte i full fart, falt plutselig en tilskuer ned på veien fra en høyde. Da måtte nordmannen svinge unna i all hast for å unngå å kjøre på personen.
  – Det var på et raskt veistrekk. Heldigvis for meg, og heldigvis for ham, klarte vi å unngå en ulykke. Det var bra, sier Østberg i en video han selv har publisert på sin Twitter-profil.
  Der deler han samtidig en video av hendelsen. Der kan man se nordmannen svinge unna tilskueren i siste liten.
  This man had a lucky escape. At the point where he fell, I was flat out over a high speed jump at approximately 150km/h! He fell into the raceline, but luckily I reacted quickly and avoided a fatal accident. ⚠PLEASE STAY SAFE!⚠
  📸Vincent Petit pic.twitter.com/svjB65gDjj
  — Mads Østberg (@MadsOstberg) August 23, 2019
  Kjørte i 150 km/t
  Hendelsen skjedde på et flatt veistrekk. Da holder rallyførerne en fart opp mot det maksimale.
  – I dag opplevde jeg det verste marerittet en rallyfører kan oppleve, skriver Østberg på Twitter, og legger til:
  – Jeg hadde en fart på 150 km/t. Han falt ned på veien, men heldigvis reagerte jeg raskt og unngikk en dødsulykke.
  Til Autosport opplyser nordmannen at han trolig kun var én meter unna å treffe tilskueren.
  FREDRIK KARLSSON / BILDBYRÅN
  Ble påvirket av hendelsen
  Etter 12 fartsetapper ligger Østberg på 13. plass. VM-runden i Tyskland avsluttes søndag.
  Nordmannen innrømmer at hendelsen har påvirket kjøringen hans.
  – Det var en sjokkerende opplevelse. Det forstyrrer deg når du kjører. Jeg tenkte på det resten av etappen. Hvor mye det påvirket meg, vet jeg ikke. Det gjorde meg ikke raskere uansett, sier han til Autosport.
  Han legger til at han aldri har opplevd noe lignende. I 2012 vant Østberg sitt hittil eneste VM-løp.
question: Hvorfor måtte Østberg svinge unna da en person havnet i veibanen?
answers.text: for å unngå å kjøre på personen